Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 287/12/8807	Michalovce, 16.8.2013
EEČ : 2-66-263-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.6.2012, spisová značka 1 Pv 287/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin krádeže podľa § 212 ods. 2 písm. f) Tr. zákona na tom skutkovom základe, že  dňa 19.3.2012 v čase o 15.40 hod. v predajni XXXXX XXXXX odcudzila dámsku peňaženku a 5 ks obrusov tak, že tovar vložila do vaku a prešla popri pokladni bez zaplatenia, pričom po zadržaní pracovníčkou predajne, odcudzený tovar vrátila. V prípade nevrátenia tovaru by  vznikla  spoločnosti XXXXX, XXXXX, XXXXX škoda vo výške 26,90 €, pričom uvedeného konania sa dopustila i napriek tomu, že dňa 14.3.2012 bola právoplatným rozhodnutím Mestskej polície XXXXX - blokom na pokutu nezaplatenú na mieste, ev. č. bloku AB 068056 postihnutá za priestupok proti majetku podľa § 50 ods. 1 zák. č. 372/1990 Zb. o priestupkoch v znení neskorších predpisov za krádež tovaru v obchodnom centre XXXXX, za ktorý jej bola uložená bloková pokuta vo výške 30,- €   

Uznesením prokurátora Okresnej prokuratúry XXXXX zo dňa 14.6.2012, spisová značka 1 Pv 287/12/8807, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry  XXXXX, sp. zn. 1Pv 287/12 zo dňa 14.6.2012 bolo podľa § 216 ods. 1 písm. a,b,c) Tr. poriadku podmienečne zastavené trestné stíhanie pre prečin krádeže podľa § 212 ods. 2 písm. f/ Tr. zákona proti obvinenej XXXXX.  
Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie sa stalo právoplatným dňa 26.6.2012. Skúšobná doba pre podmienečné zastavenie trestného stíhania uplynula dňom 26.6.2013. Po uplynutí skúšobnej doby bol vyžiadaný odpis z registra trestov a správy o povesti obvinenej.
 Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu, ani priestupku.
Keďže obvinená XXXXX vyhovela podmienkam uvedeným v ustanovení § 217 ods. 1 Tr. poriadku, bolo potrebné rozhodnúť, že sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Sabová
prokurátorka